Պոտենցիալ գնորդների սեգմենտավորում, Պարետո 80/20 սկզբունքի կիրառում, նպատակային գնորդների բացահայտում: Գործակալները հաճախ վաճառքի մեծ ցուցանիշներ արձանագրելու համար բազմաթիվ անարդյունավետ և ոչ շահութաբեր գործարքներ են անում, օրինակ, շռայլելով թույլատրված զեչերը կամ թերագնահատելով գնորդի իրական կարիքները` արագացնում են գործարքը: Սա առաջացնում է խնդիրներ կազմակերպության համար, որոնց լուծումը ենթադրում են չնախատեսված ծախսեր, ժամանակ և վատնված ռեսուրս: Սա նույպես արատավոր երևույթ է, որը առկա է բազմաթիվ ընկերություններում: Այսպիսի ռիսկերը նվազեցնելու համար կազմակերպությունները պետք է սահմանափակում մտցնեն և թույլ չտան իրականացնել գործարքներ ոչ նպատակային գնորդների հետ: Դրա համար նախ և առաջ կազմակերպությունը պետք է բացահայտի իր նպատակային շուկան ու գնորդներին. Պարետո սեգմենտացիան կամ 20/80 սկզբունքը նպատակային գնորդների հայտնաբերման լավագույն մեթոդն է: Նպատակային գնորդն այն է, որի հետ համակագործակցությունը չի հակասում կազմակերպության ռազմավարությանը և առաքելությանը, ինչպես նաև շահավետ է երկու կողմերին: Գնորդի կարիքները պետք է առավելագույնս բավարարվեն, իսկ եկամուտը պետք է գերազանցի գնորդի ներգրավման, գործարքի ձևակերպման, սպասարկման, և այլ ծախսերը: